19.4.2023
EL
Επίσημη Εφημερίδα της Ευρωπαϊκής Ένωσης
L 104/35
ΣΥΣΤΗΜΑ ΕΞΕΙΔΙΚΕΥΣΗΣ ΑΣΦΑΛΕΙΩΝ
Κατά πρώτον, ας υποτεθεί ότι η εθνική κεντρική τράπεζα (ΕθνΚΤ) εφαρμόζει σύστημα εξειδίκευσης των περιουσιακών στοιχείων για κάθε συναλλαγή.
Η αποτίμηση των περιουσιακών στοιχείων που παρέχονται ως ασφάλεια πραγματοποιείται σε καθημερινή βάση.
Το πλαίσιο ελέγχου κινδύνων μπορεί να περιγραφεί ως εξής (βλέπε και πίνακα 2): 1.
Στις 21 Σεπτεμβρίου 2022 ο αντισυμβαλλόμενος συνάπτει δάνειο καλυπτόμενο από ασφάλεια με την ΕθνΚΤ, η οποία λαμβάνει τίτλους Α αξίας 50,6 εκατ.
ευρώ.
Ο τίτλος Α είναι καλυμμένη ομολογία σταθερού επιτοκίου, λήγει στις 21 Δεκεμβρίου 2026 και κατατάσσεται στην πιστοληπτική βαθμίδα 1 έως 2.
Έχει δηλαδή εναπομένουσα διάρκεια τεσσάρων ετών, οπότε απαιτείται περικοπή αποτίμησης 2,5 %.
Η τρέχουσα τιμή του τίτλου Α στην αντίστοιχη αγορά αναφοράς τη συγκεκριμένη ημέρα είναι 101,61 % και περιλαμβάνει τους δεδουλευμένους τόκους του τοκομεριδίου.
Ο αντισυμβαλλόμενος πρέπει να παραδώσει τίτλους Α τόσης αξίας ώστε, μετά την αφαίρεση του 2,5 % λόγω της περικοπής αποτίμησης, να υπερκαλύπτει το ποσό των 50 εκατ.
ευρώ που του έχει κατανεμηθεί.
Έτσι ο αντισυμβαλλόμενος παραδίδει τίτλους Α ονομαστικής αξίας 50,6 εκατ.
ευρώ, των οποίων η προσαρμοσμένη αγοραία αξία μετά την εφαρμογή της περικοπής αποτίμησης εκείνη την ημέρα είναι 50 129 294 ευρώ.
2.
Στις 22 Σεπτεμβρίου 2022 ο αντισυμβαλλόμενος συνάπτει συμφωνία επαναγοράς με την ΕθνΚΤ, η οποία αγοράζει τίτλους Α αξίας 21 εκατ.
ευρώ (αγοραία τιμή 101,21 %, περικοπή αποτίμησης 2,5 %) και τίτλους Β αξίας 25 εκατ.
ευρώ (αγοραία τιμή 98,02 %).
Ο τίτλος Β είναι ομόλογο κεντρικής κυβέρνησης με κυμαινόμενο επιτόκιο και κατατάσσεται στην πιστοληπτική βαθμίδα 1 έως 2, εφαρμόζεται δε επ’ αυτού περικοπή αποτίμησης 1,5 %.
Η προσαρμοσμένη αγοραία αξία των τίτλων Α και Β μετά την εφαρμογή της περικοπής αποτίμησης την ημέρα αυτή είναι 45 007 923 ευρώ, συνεπώς υπερβαίνει το απαιτούμενο ποσό των 45 000 000 ευρώ.
3.
Στις 22 Σεπτεμβρίου 2022 γίνεται νέα αποτίμηση των περιουσιακών στοιχείων που εξασφαλίζουν την πράξη κύριας αναχρηματοδότησης που διενεργήθηκε στις 21 Σεπτεμβρίου 2022.
Η αγοραία τιμή του τίτλου Α είναι 101,21 %, οπότε η προσαρμοσμένη αγοραία αξία του μετά την εφαρμογή της περικοπής αποτίμησης βρίσκεται μεταξύ του κατώτερου και του ανώτερου σημείου ενεργοποίησης.
Η αρχικά συσταθείσα ασφάλεια θεωρείται συνεπώς ότι καλύπτει το αρχικό ποσό της χορηγηθείσας ρευστότητας συν τους δεδουλευμένους τόκους οι οποίοι ανέρχονται σε 1 736 ευρώ.
4.
Στις 23 Σεπτεμβρίου 2022 τα υποκείμενα περιουσιακά στοιχεία αποτιμώνται εκ νέου: η αγοραία τιμή του τίτλου Α είναι 99,50 % και η αγοραία τιμή του τίτλου Β είναι 97,95 %.
Οι δεδουλευμένοι τόκοι ανέρχονται σε 3 472 ευρώ για την πράξη κύριας αναχρηματοδότησης που διενεργήθηκε στις 21 Σεπτεμβρίου 2022 και 1 563 ευρώ για την πράξη πιο μακροπρόθεσμης αναχρηματοδότησης που διενεργήθηκε στις 22 Σεπτεμβρίου 2022.
Κατά συνέπεια, η προσαρμοσμένη αγοραία αξία των τίτλων Α μετά την εφαρμογή της περικοπής αποτίμησης στην πρώτη συναλλαγή υπολείπεται κατά 915 147 ευρώ του ποσού της συναλλαγής που πρέπει να καλυφθεί, δηλαδή του ποσού της παρασχεθείσας ρευστότητας συν τους δεδουλευμένους τόκους, και είναι επίσης χαμηλότερη από το κατώτερο σημείο ενεργοποίησης, δηλαδή τα 49 753 455 ευρώ.
Ο αντισυμβαλλόμενος παραδίδει τίτλους Α ονομαστικής αξίας 950 000 ευρώ, ώστε, μετά την αφαίρεση περικοπής αποτίμησης 2,5 % από την αγοραία αξία που υπολογίζεται βάσει της τιμής 99,50 %, να αποκαθίσταται το απαιτούμενο ύψος ασφάλειας.
Οι ΕθνΚΤ μπορούν να ενεργοποιούν τον μηχανισμό κάλυψης διαφορών αποτίμησης σε μετρητά και όχι σε τίτλους.
Ο μηχανισμός κάλυψης διαφορών αποτίμησης ενεργοποιείται και για τη δεύτερη συναλλαγή εφόσον η προσαρμοσμένη αγοραία αξία των υποκείμενων περιουσιακών στοιχείων που χρησιμοποιούνται για τη συναλλαγή (44 492 813 ευρώ) μετά την εφαρμογή της περικοπής αποτίμησης υπολείπεται του κατώτερου σημείου ενεργοποίησης (44 776 555 ευρώ).
Έτσι ο αντισυμβαλλόμενος παραδίδει τίτλους Β αξίας 550 000 ευρώ, με προσαρμοσμένη αγοραία αξία μετά την εφαρμογή της περικοπής αποτίμησης 530 644 ευρώ.
5.
Στις 26 Σεπτεμβρίου 2022 γίνεται νέα αποτίμηση των υποκείμενων περιουσιακών στοιχείων, χωρίς να ενεργοποιείται ο μηχανισμός κάλυψης διαφορών αποτίμησης για τις συναλλαγές οι οποίες διενεργήθηκαν στις 21 και στις 22 Σεπτεμβρίου 2022.
Στις 27 Σεπτεμβρίου 2022 από την εκ νέου αποτίμηση των περιουσιακών στοιχείων που παραδόθηκαν ως ασφάλεια για την πράξη πιο μακροπρόθεσμης αναχρηματοδότησης της 22ας Σεπτεμβρίου 2022 προκύπτει ότι η προσαρμοσμένη αγοραία αξία των παραδοθέντων περιουσιακών στοιχείων μετά την εφαρμογή της περικοπής αποτίμησης υπερβαίνει το ανώτερο σημείο ενεργοποίησης, οπότε η ΕθνΚΤ επιστρέφει στον αντισυμβαλλόμενο τίτλους Β ονομαστικής αξίας 300 000 ευρώ.
Εάν έπρεπε να καταβληθεί περιθώριο από την ΕθνΚΤ στον αντισυμβαλλόμενο σε σχέση με τη δεύτερη συναλλαγή, το εν λόγω περιθώριο θα μπορούσε, σε ορισμένες περιπτώσεις, να συμψηφιστεί με το περιθώριο που καταβάλλει στην ΕθνΚΤ ο αντισυμβαλλόμενος σε σχέση με την πρώτη συναλλαγή.
Κατά συνέπεια, θα γινόταν μόνον ένας διακανονισμός περιθωρίου.
6.
Στις 28 Σεπτεμβρίου 2022 ο αντισυμβαλλόμενος αποπληρώνει τη ρευστότητα που του χορηγήθηκε μέσω της πράξης κύριας αναχρηματοδότησης της 21ης Σεπτεμβρίου 2022, μαζί με τους δεδουλευμένους τόκους που ανέρχονται σε 12 153 ευρώ.
Η ΕθνΚΤ επιστρέφει τίτλους Α ονομαστικής αξίας 51 550 000 ευρώ.